El curtmetratge 'The Box' guanya el Premi especial Cortoons Festival
30 abril 2018

## El curtmetratge 'The Box' guanya el Premi especial Cortoons Festival30 abril 2018Última actualització: 14 juliol 2025

![](../gestion/img/frances_180429_2637.jpg)  
  

El Festival Internacional de Curtmetratges d'animació Cortoons finalitzà ahir l'edició d'aquest any amb el lliurament de premis als millors curtmetratges en les diferents categories, al Teatre Serrano de Gandia.  
  
Els curtmetratges premiats van ser:  
\- Premi al millor curtmetratge internacional de menys de 4 minuts per a "The Kiss" de l'italià Adriano Candiago.  
\- Premi al millor curtmetratge internacional de 4 a 20 minuts per a "Black Holes" dels nord-americans Kewin Van der Meira i David i Laurent Nicolas.  
\- Premi per al millor curtmetratge espanyol per a "Viacruxis" d'Ignacio López Fàbregas.  
\- Premi al millor curt realitzat per escoles per "GP-to" dels francesos Maxime Gental, Zoé Pelegrín-Bomel, Edwin Leeds, Pulkita Mathur, Jonathan Valette i Catherne Lardé.  
\- Premi al millor curtmetratge valencià va ser "Impromptu" de Maria Lorenzo Hernández.  
\- Premi de l'Ajuntament de Gandia al millor curtmetratge europeu per a "Enough" d'Anna Mantzaris.  
\- Premi especial Cortoons Festival per a "The Box" de Dusan Kastelic.  
  
L'edició d'enguany ha estat de rècord tant pel nombre d'assistents a les diferents projeccions i activitats complementàries que s'han realitzat, com pel nombre de curts rebuts. "_Estem molt contents, el festival està totalment consolidat. Es van rebre 1.335 curtmetratges, de 82 països de tot el món, dels quals finalment van entrar a concurs 75. A més, la ciutadania va sumant-se a Cortoons, que era un desconegut quan va arribar a la nostra ciutat, però que veiem cada vegada atrau a més públic tant del món audiovisual i estudiants, com a públic en general. Estem davant d'un Festival molt complet i pioner a tot Espanya. Nosaltres estem molt contents d'acollir-lo, i li desitgem llarga vida a Cortoons_", afirma **Diana Morant**, Alcaldessa de Gandia.  
  
El jurat va destacar enguany l'alt nivell dels treballs presentats. Un format per Óscar Gual Boronat, doctor en història i expert en còmics; Raúl González-Monaj, professor de Comunicació audiovisual i Belles Arts de la Universitat Politècnica de València; Stefano Argentero, autor i director independent i José Luis Moreno Maica, director adjunt d'audiovisuals i cinematografia de l'Institut Valencià de Cultura.  
  
El director del Festival, **Alessandro D'Urso** va agrair la tasca de tots els voluntaris, especialment dels alumnes del Campus de Gandia de la Universitat Politècnica de València, per tota la feina que han realitzat durant els quatre dies del Festival.  
  
Des de l'organització es fa una primera valoració molt positiva del festival com apunta **Joan Muñoz**, regidor de Cultura de Gandia: "_veiem que Cortoons es va afermant, sabíem que costaria una mica que la gent s'acostumara al fet que tenim un Festival d'aquesta categoria en Gandia i hem vist que comença a respondre. Ha estat realment emocionant poder veure projeccions com "Loving Vincent" o "Animal Crackers" en la nostra ciutat_".